Lamashtus primære ofre var imidlertid ufødte barn. Hun lurte seg inn i gravide kvinners hus og forsøkte å røre ved den gravides mage syv ganger for å drepe barnet. Hun kunne også forgifte nyfødte ved å kidnappe barnet fra sin amme og mate det med sin egen giftige melk. Lamashtu kunne også drepe mødre, og iblant drakk hun menns blod og spiste deres kjøtt - det er imidlertid usikkert om det dreier seg om fedrene eller bare tilfeldig utvalgte menn.